
(Høring)
Europa-Parlamentet,
–	der henviser til forslag til Rådets afgørelse (COM(2025)0376),
–	der henviser til udkast til ændringsprotokol til aftalen mellem Den Europæiske Union og Det Schweiziske Forbund om automatisk udveksling af oplysninger om finansielle konti til forbedring af efterrettelighed vedrørende international beskatning (COM(2025)0376),
–	der henviser til artikel 113, artikel 115, artikel 218, stk. 6, andet afsnit, litra b), og artikel 218, stk. 8, andet afsnit, i traktaten om Den Europæiske Unions funktionsmåde, der danner grundlag for Rådets høring af Parlamentet (C10‑0199/2025),
–	der henviser til forretningsordenens artikel 84 og artikel 117, stk. 8,
–	der henviser til betænkning fra Økonomi- og Valutaudvalget (A10‑0202/2025),
1.	godkender indgåelsen af ændringsprotokollen til aftalen;
2.	pålægger sin formand at sende Parlamentets holdning til Rådet og Kommissionen samt til medlemsstaternes regeringer og parlamenter og Det Schweiziske Forbunds regering og parlament.

